Woensdagaand: 28 Februarie 2018
Ek heg aan vannaand die synoptiese kaart vir Mauritius, die kaart wys nog nie eers 'n depressie noord-oos van Madagaskar nie, ja die model voorspel 'n stewige sikloon oos van Madagaskar teen die naweek, die water temperatuur is warm genoeg dat daar ten minste 'n depressie kan vorm. Vir die oomblik moet ons wag en kyk. DUMAZILE is die volgende naam op die lys, blykbaar ;n Zulu vrou naam…
Hier by was daar 'n lekker storm maar ai, nie dat ek kla nie, net 4.2mm. Die algemene reën oor Gauteng is meestal 1-2mm, daar is egter een stasie in Centurion wat 35.0mm wys.. Die stasie is naby aan Sunderland Ridge, klink na baie reën op een enkele plek. Daar is sowat 20-22 stasies in Gauteng…. Kan ook wees dat iemand tuin nat gemaak het. Die waarde sal eers bevestig moet word voordat dit gestoor kan word…
Potchefstroom het ;n lekker 8.2mm en dan sien ek 'n slag 5mm by Marble Hall, 'n stasie wat nie dikwels meer as 1mm wys nie…
Daar is ook bande storms verder wes maar buiten vir storms sien ek nog nie reën op die grond nie wel 0.2mm in die Smithfield streek in die suid-oos Vrystaat.
Ek is baie bly dat ek ietsie gekry het om die maand mee af te sluit, nou nie sulke wonderlike reën soos vroeër in dele van Limpopo nie….
Julle kan self kyk en sien, die bande storms is meestal swak ontwikkel, het nie veel vertikale ontwikkelling nie, ongeag dink almal sal nou 'n paar mm geniet.
Nie veel in Kaap nie, net 'n sterk suide wind wat rof waai deur die vlaktes@ gem40km/u windrukke @ 55 km/u.. Die wind is 'n lugversorger, wees bly dit koel die streek af…Ons binnelanders sal swaar kry met sulke sterk wind…
Wonesdagoggend: 28 Februarie 2018
Dit is seker nou al dag 6 of 7 dat daar meer as genoeg vog is oor die noordelike binneland maar ai, daar is nie 'n lekker snelleraksie om storms behoorlik aan die gang te kry nie. Die bolug se wiele is pap wat beteken daar moet opwarming plaasvind vir konveksie (donderstorms) ontwikkelling. Bly dit die hele tyd so bewolk warm dit nie goed genoeg op nie. Ja, daar is kolle met ligte reën vanoggend, maar die totale is nog almal onder 1mm , niks om oor te skryf nie. Daar sal sekerlik 'n paar gate in die wolke kan ,,brand'' vandag vir 'n paar mik en druk storms in die noorde van die land, hoop een mik na my kant toe vanmiddag. Die groen, ingetrek, is waar kolle is met ligte reën vanoggend. Daar is 'n bietjie in vog oor Namibië, en ek het lemmetjie groen kol ingetrek waar daar 'n skraal kans is vir 'n paar storms vanmiddag.
Alhoewel baie minder vir nou, reën dit nog steeds in die noord-ooste van Botswana, ek dink die manne is al moedeloos gereën in die streek, as dit so nat is en daar val nog 1mmdan stel dit werk uit met nog 'n dag..
Baie eerder die reën as droogte….
As ek meer skryf gaan ek net gorrel oor niks nie….
Dinsdagaand: 27 Februarie 2018
Nie juis reën om van te praat nie, ja, daar is kolle met meestal ligte reën, sien groen gemerkte gebiede…Die manne in die noord-ooste van Botswana kla nie, maar ai, daar val ongelooflik baie reën, enkele boere in die streek het vir net die afgelope week sowat 350mm gekry…. Die manne en dames daar kan nie plant nie, dit is te nat..
Dit bly meestal bewolk in die noorde van die land, maar die wat wil, kyk na die foto vir Australië, daar is dinge aan die gebeur noord-oos van Madagaskar… Nie goeie toestande vir reën vir die binneland nie.
Die koue front is besig om suid van die Kaap in te gly, en die kanse is nou baie skraal dat daar iets in die vorm van water wat val kan plaasvind….
Dit bly baie warm en droog oor die westelike binneland in die dag, nagte sal redelik afkoel. Die Indiese hoog (Durban) verswak ietwat maar is nog in posisie vir môre om nog laevlak vog in te druk vanuit die ooste, dit word egter minder, so daar is 'n kans vir beter sonnige weer vir langer deur die dag….
Nie veel meer om oor te praat nie….
Dinsdagoggend: 27 Februarie 2018
Sien die groen kolle wat ek ingetrek het, dit is kolle met 'n paar druppels reën, nie juis meetbaar nie. Hier was selfs sowat 100 druppels (het hulle getel!!) nie meetbaar nie. Van die 6 stasies in en om Tzaneen wys een 9mm wat nie sleg is nie, maar die deel is alreeds sopnat. Daar was sedert middernag nog 9mm in die noord-ooste van Botswana, ook daar raak dit nou baie nat… Die bolug wys nie veel nie, dus net kolle ligte reën teen die oostelike platorand, mis en motreën kan sig baie beperk, ry versigtig…
Die koue front suid-wes van die Kaap het sy wiele verloor en kan ek nie regtig sien dat die ou iets kan oplewer nie, dit bly meestal droog.
Dit is dit vir die weer, lekker dag, ek hoop die wolke in die noorde produseer meer water as wat ek nou kan sien…
Maandagaand: 26 Februarie 2018
Klomp stasies oor KZN en die Laeveld wat neat beter as stofnat wys meeste 0.3mm tot 2.8mm . Ook kolle met 1-2mm in die noorde van die land en dan weer ;'n stewige klomp reën by Danspan In die noord-oose van Botswana by Danspan, wat spog met 44.2mm
Die koue front het temperature aan die koel kant gehou, en daar is nou plekke op die oostelike hoëveld met temperature van 12-14 C, koud in terme dat dit nog Februarie is. Verdwyn die wolke oornag kan plekke soos Wakkerstroom en Dullstroom ligte ryp kry môre oggend. Dit het redelik warm geword in die weste maar met wolklose toestand kan die temperature skerp daal oornag.. Die toestande soos nou is baie naby aan histories korrek, geen afwyking so groot dat dit uitstaan nie, al wat pla is dat daar kolle is wat nie goeie reën gekry het nie, goeie reën in die sin is plekke wat nie hul lang termyn norm gekry het nie, dit teenoor n paar plekke wat sommer in 24-48uur hulle langtermyn norm gehaal het oor twee dae. Dit reën ook meer en meer dikwels in die noord-ooste van Botswana.
Die koue front suid-wes van die Kaap het nie veel om die lyf nie en net die stert van die koue front kan oor die Skiereiland beweeg, ten beste 'n bietjie reën teen die berge… eers môre!!!
Op dit wat ek tans sien begin ons nou baie vinnig herfs se kant toe staan…
Maandagoggend: 26 Februarie 2018
Verslag van Johann Van Heerden( ex Waterwese)
Vandag (gister Sondag) 95mm reën gekry in Louis Trichardt waarvan 75mm vanmiddag in minder as n uur geval het.
Dit is baie reën en die 75mm net in die middag is vreeslik baie reën en sulke water laat riviere hulle walle oorstroom…
Ek dink die meeste van ons het agter gekom die ,,wind'' is koud vanoggend, wel die koue front het uit die ooste begin inwig en daar is talle plekke oor die Vrysaat, Noord-Kaap en Oos-Kaap met temperature onder10C vanoggend. Ek het nie 'n stasie by Sutherland nie, ,maar ek dink daar kon die temperatuur onder 5C gedraai het. Dit is weer sonnig in die weste dus sal dag temperature skerp styg en by die Kaap is dit semi bergwinde met heelwat warmer toestande deur die dag. As julle dit lees, lees daarin dat dit ook droog is (min vog) en dit beteken die bietjie reën van nou die dag gaan n ou nie meer help as daar 'n vuur sou uitbreek nie…wees versigtig en beplan goed, daar is hoeka nie genoeg water om vir die mens nie nog minder vir vure….
In die ooste en noorde van die land kan ek sê die bolugtoestande is baie swakker, ja daar kan nog kolle wees, veral die platorand waar daar reën kan voorkom, maar vir die res is dit nou amper te koud om te dink aan goeie storms en of buie. Dit het weer lekker sedert middernag gereën, sowat 20mm, in die noord-ooste van Botswana…en daar bly die toestande gunstig vir nog reën..
Ons is nou vinnig oppad Maart maand toe….en dit sê vir ons dat nagtemperature stadig maar seker laer gaan begin vertoon, buiten nou plekke soos Sutherland en Buffelsfontein waar die nagtemperature skerp kan daal en selfs ryp maak, sien ek nog nie groot koue nie. Een plek waar die temperatuur môreoggend dop gehou moet word is Dullstroom, daar was al in Januarie ryp, dus as die wolke môre vir 'n uur of wat padgee kan daar ryp kolle wees. Dullstroom lê ook baie hoog bokant seevlak..
Dit is dit vir nou, lekker dag en onthou om die baadjies af te stof, gaan dit al meer nodig begin kry in die oggende…
Sondagaand: 25 Februarie 2018
Ek sien 'n bietjie reën tot sover noord (Gauteng)as Centurion met 1.4mm, kolle in Johannesburg met 11.4mm maar meestal minder as 1mm, by my in die noorde, niks zip, nie eers druppels nie…
Plekke waar dit goed gereën het en op party plekke nog steeds reën is by Nelspruit 22.8mm, Phalaborwa 2.2mm en dan naby Messina 37.8mm. Onthou ek sê naby Messina, ek weet nie wat in Messina self gebeur nie. Danspan in die noord-ooste van Botswana staan sover op 19.2mm. Heelwat stasies wys reën oor KZN wat wissel van 2-11mm met Newcastle wat 'n netjiese 17.6mm wys, ook sowat 3.6mm by Vryheid.
As mens na die foto lyk dit of die noord-oostelike hoek van die land die beste ontwikkelling het, die foto wys die wolktoppe, en ja daar kan kolle met baie goeie reën voorkom. So ook die verre noordelike dele waar ek dit kan sien in 'n reënmeter Dit is egter nie 'n waarborg nie. In die winter kom daar ook hoë wolke voor met wolke toppe wat koue temperature wys maar dit is dan nie reën nie..
Die koue front beweeg al verder op langs die ooskus en temperature op die suid-oostelike platorand, Stutterheim en omgewing se temperatuur nou 6nm was slegs 5-6C, winter toestande!! As die wolke wat nou oor die oos-Kaap is oornag verkas, kan daar plekke wees wat naby of selfs onder vriespunt kan draai. Ek het reeds gesê (vanoggend) dat die koue front môre uit die ooste inwig met kouer toestande selfs tot oor Gauteng. Temperature het redelik herstel oor die westelike binneland maar met 'n wolklose nag op hande gaan minimums weer skerp daal oornag, dink nie so koud soos oor die oos-Kaap nie, maar kan weer onder 10C draai in die vroeë oggend.
Die bolug val môre aansienlik baie weg, en alhoewel die koue front uit die ooste inwig met wolke en mis, selfs kolle met ligte reën, Graskop moet mens liewer sê reën. Maar ek dink die groot aksie vir reën is heelwat minder. Met die koue front in oor die oostelike dele sal die weste en suid-westelike dele heelwat warmer word deur die dag.
Sondagoggend: 25 Februarie 2018
En nog 'n dag wat die vog vashaak in die noorde van die land, en nog 24 uur verby sonders enige reën hier by my!! Daar is kolle met reën oor Limpopo en dan was ook lekker reën net suid van Durban, maak dit Durban suid met amper 40mm en dan Margate se kant 'n lekker 20mm. Die bolugtrog vertoon goed oor die oostelike dele van die land, dus meer onstabiel in die bolug, en daarmee hoop ek dat ons in PTA ook 'n paar storms sal kry. Die weste het meestal opgeklaar en dit is lekker koud op plekke vanoggend met temperature wat onder 10 C gedraai het. Die sentraal en suid-Vrystaat was in of meer dieselfde en geld ook vir die Oos-Kaap, waar selfs die kusgebiede net enkele grade bo 12 C gedraai het. Dit is nog Februarie dus sal dagtemperature vinnig styg maar die wat dit saak maak, 21 Maart is nou minder as 'n maand weg… as ek dit sê dan bedoel ek herfs begin en kan mens begin beplan met jou diere en plante vir kouer nagte, ek sien nog nie ryp toestande nie, maar dieselfde stelsel as nou 2-3 weke in die toekoms in en daar kan die eerste kolle met ryp begin uitslaan. Sou dit gebeur dan sal dat histories korrek wees, nie 'n verandering van wat ons normaalweg kry nie…. Hou jou self op hoogte, ek gaan nie elke oggend hier sit en skryf oor die dieselfde ding nie.
Meestal ook nou droog oor Namibië met net nog ;n kans vir 'n paar buie in die verre noord-ooste.
Die koue front nou oor KZN slaan môre in oor die Laeveld en kan selfs Gauteng môre kouer maak deur die dag.. met lae wolke en mis en miskien ;n bietjie motreën oor dele van JHB.
Geniet die dag en wees veilig….
Saterdagaand: 24 Februarie 2018
Nog steeds kolle met reën in die George gebied, neerslag wissel van 6 – 14mm en daar is nog steeds ;n paar stasies wat nou reën wys, amper 9nm. Ek het op FB gesien iemand sê daar is 'n wolkbreuk in Kimberley, die meeste water op die grond net wes van Kimberley is 4mm, ja, dit is nie in die stad nie… Bloemfontein wys amper 3mm, en Reddersburg se kant toe amper 21mm, en dan is daar weer sowat 10mm by Smithfield. Klompie stasies in die binneland van KZN , in en om Pietermaritzburg wys nou nog reën en wissel tussen 15-17mm.
Die beste reën vir die dag sover is net wes van Ellisras wat op 58.6mm staan, en dan Vaalwater wat tussen 15-26mm gekry het. Dit is sommer baie goeie reën. Dan is daar ook al 'n paar stasies wat amper 20mm wys in die Tzaneen streek, en as julle na die foto kyk sal julle sien daar is nog baie aktiwiteit dus kan daar nog lekker reën voorkom. Dan kan mens ook die kol sien waar daar lekker reën val oor die binneland van KZN, sien die oranje kol.
Reën ook lekker in die noord-ooste van Namibië en dan is daar groot kolle met reën oor Botswana. Sien ook die netjiese ontwikkelling net wes van die grens tussen Limpopo en Botswana, dit is moontlik wat vir die Limpopo- rivier.
Die model verstewig die bolugtrog verder oos môre en in die proses behoort die storms oos en noord te skuif, hopelik ook hier na Gauteng se kant toe, ja daar is nou 'n paar buie oor die suidelike del van Gauteng maar dit is nog nie baie, ons kort in meeste gevalle nog baie reën in Gauteng, veral PTA, waar ons nog sowat 50-60mm nodig het in die paar dae wat oor is ban die maand om net gelyk te breek met ons norm vir Februarie..
Die oppervlakte koue front slaan ook stewig in oor KZN, met heelwat koeler lug wat noord en wes sal uitbrei teen môreaand…
Lekker koud oor 'n klomp gebiede alreeds af na onder 12 C… so verwag 'n lekker koue oggend, môreoggend. Kouer, veral minimums sal môre oos uitbrei, heelwat kouer as wat mens sou verwag vir die tyd van die jaar.
Saterdagoggend: 24 Februarie 2018
Dit bly meestal bewolk in die noorde van dier land en sluit Gauteng in. 'n Paar baie fyn druppels in die Moot die afgelope 24 uur maar nie regtig reën om van te praat nie, nie meetbaar nie. Die groen kolle wat ek ingetrek het is waar daar vanoggend 'n paar ligte kolle reën kan wees. Die storms wat gister wes van Beaufort-Wes begin het, het mi of meer uit-gesterf oor Lesotho. Smithfield het weer nie sleg gedoen nie, daar was sowat 12mm , en ek dink daar was ook 'n paar kolle oor die Oos-Kaapse binneland met kolle reën. Die model het die effense koue front by die Kaap gewys vir vanoggend, dit is bewolk en ek sien daar is 'n paar plekke met 0.2mm, o.a.
Milnerton, ook 'n bietjie reën In die George gebied wat oos kan uitbrei langs die kus deur die dag. Die kuslaag het tot op die suidkus van KZN beweeg en sal verder noord skuif deur die dag soos die koue front verder inskuif oor die land. Rofweg met pink lyne aangedui waar storms in die weste kan begin vanmiddag en dan oos skuif.
Ek sien geen groot reën vanoggend nie, maar ek dink tog daar is 'n redelike kans vir 'n paar lekker storms om te ontwikkel vanmiddag, dan is daar ;n piep klein kans vir motreën teen Tafelberg en omgewing, onthou aanbieders as daar ligte reën begin val om Nuweland, moet liewer nie kommentaar lewer oor die weer nie, julle kan net moeilikheid maak vir jou self…. Reën is 'n sensitiewe storie in die Kaap…